Die Wuche het wider mol schön mitme Morgelauf agfange, 3km ohni öpis gesse zha. Und denn simmer mitem Duro is Auefeld abe und hend döte de erschti halbi Tag Theorie gha wie mir üsen Wetter-PC müend bediene. Isch scho spannend, aber noch es paar Minute het mers dusse, und die hend en halbe Tag drus gmacht. Denn go  esse und nochher Zugschuel, will am Fritig jo Bsuechstag isch und das mues denn guet usgseh. Denn sind dGruppe gwechslet worde und di andere hetet sölle Theorie mache und mir hetet sölle go en Ballon stiige loh. Denn seit de Zugfüehrer: "Fahrer: Lüüt ilade und id AMP-Halle fahre." - Quiiiietsch und weg isch er. Und mir stönd no döte… Denn hets halt gheisse: Laufe. Und de Zwipf und de Rucksack vom andere chönd si gad au no träge. *zonk* Uf halbem Weg chunt er denn so zrugg und isch chlige verwirrt gsi   Guet denn döte go Ballon stiige loh wider mole, aber macht doch immer wider Spass.